recursal/SuperWikiNEXT-32B huggingface dataset:
**சோன்பப்டி** (*Soan Papdi*) என்பது 2015 ஆம் ஆண்டு வெளியான தமிழ் காமிக் குற்றவியல் பரபரப்புத் திரைப்படம் ஆகும். அறிமுக இயக்குநரான சிவாணி இயக்கிய இப்படத்தில் *வழக்கு எண் 18/9* புகழ் ஸ்ரீ, குழந்தை நட்சத்திரம் சாஹில் (அறிமுகம்), பிரியா ஆகியோர் முக்கிய வேடங்களில் நடித்தனர். மனோபாலா, பட்டிமன்றம் ராஜா, பெசன்ட் ரவி ஆகியோர் துணை வேடங்களில் நடித்துள்ளனர். ஒரு மர்மமான காரணத்தால் இறக்கும் ஒரு பொறியாளரைப் பற்றியும், அவரது இறப்பில் உள்ள மர்ம முடிச்சு எவ்வாறு அவிழ்க்கப்படுகிறது என்பதையும் கதை விவரிக்கிறது. கோல்டன் மூவி மேக்கர் பதாகையின் கீழ் எஸ். கலைவாணி இப்படத்தை தயாரித்தார்.

நடிகர்கள்
---------

* ஸ்ரீ சிவனாக
* சாஹில் சாஹிலாக
* பிரியா ஆர்த்தியாக
* நிரஞ்சனா
* மனோபாலா
* பட்டிமன்றம் ராஜா
* பெசன்ட் ரவி

இசை
---

*சோன்பப்டி படப் பாடல்களுக்கு* தன்ராஜ் மாணிக்கம் இசையமைத்தார். நா. முத்துக்குமார், அண்ணாமலை, எஸ். கலைவாணி ஆகியோர் பாடல் வரிகளை எழுதினர். இந்த படத்தின் பாடல்களை இயக்குனர் கார்த்திக் சுப்புராஜ், ஐஸ்வர்யா ராஜேஷ் ஆகியோர் வெளியிட்டனர். கானா பாலாவின் முதல் டூயட் பாடலைக் கொண்ட திரைப்படம் இதுவாகும்.

வெளியீடு
--------

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்னரை மதிப்பீட்டைக் கொடுத்து.

குறிப்புகள்
-----------

1. ↑  "Crime Thriller with a 'Sweet Link'". *The New Indian Express*.
2. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *சோன்பப்டி (திரைப்படம்)*
**தாவூத்** ( அரபு மொழி: دَاوُوْد‎, romanized: *Dāwūd* [daːwuːd] ), இஸ்லாத்தில் இறைத்தூதர் மற்றும் ரசூல் ஆகவும் கருதப்படுகிறார், மேலும் ஒன்றிணைந்த இஸ்ரயேலின் அரசராக கருதப்படுகிறார்.  மேலும் கூடுதலாக, தாவூத்தின் மூலம் இறைவன் ஒரு வேதத்தை இறக்கியதாக திருக்குர்ஆன் கூறுகிறது அந்த வேதத்தின் பெயர் *சபூர்* (திருப்பாடல்கள்) என்று அழைக்கப்படுகிறது, முஸ்லிம்கள் மிகவும் அதிகக்கூடிய நபிமார்களின் ஒருவர்.  இஸ்லாத்தில் மிகவும் முக்கியமான நபர்களில் தாவூத்தும் ஒருவர் ஆவார். திருக்குர்ஆனில் 16 முறை தாவூத் நபியின் பெயரை குறிப்பிடுகிறது, முஹம்மதுவிற்கு முந்தைய நபிகளின் சங்கிலியில் ஒருவராக உள்ளார்.  பிற்கால இஸ்லாமிய மரபினர்களால், தொழுகை மற்றும் விரதம் கடுமையாகப் பாராட்டப்படுகிறார். இவர் முன்மாதிரியான நியாயமான ஆட்சியாளராகவும் பூமியில் கடவுளின் அதிகாரத்தின் அடையாளமாகவும் காட்டப்படுகிறார், அதே நேரத்தில் ஒரு அரசராகவும் நபியாகவும் இருந்தார்.

இஸ்லாமிய ஜெருசலேமின் மத கட்டிடக்கலைக்கு டேவிட் மிகவும் முக்கியமானவர். 

விவிலியத்திலும் மற்றும் எபிரேய விவிலியத்திலும் தாவீது என்று அறியப்படுகிறார், இரண்டாவது ஒன்றிணைந்த இஸ்ரயேலின் அரசராக (அண். 1010-970 பொ. ஊ. மு) இந்த ஆட்சி காலத்தில் இருந்தார்.

[]

முக்கியத்துவம்
--------------

மன்னர் பதவி பெற்ற சில நபிமார்களில் தாவூத்தும் ஒருவர். மற்ற நபிமார்களை பொறுத்தவரை அரசர்களின் ஆலோசராகவே இருப்பர், ஆனால் தாவூத் அந்த நேரத்தில் அரசராக இருந்தார். நபித்துவம் மற்றும் தலைத்தன்மை இரண்டிலும் இவரது இடம் அனைத்து முஸ்லிம்களிடம் உயர்ந்த நிலையில் மதிக்கப்படுகிறார். இவரது நபித்துவம் பெற்ற மகன் சுலைமான், இசுரேல் நிலத்தை நியாயமாக ஆட்சி செய்த மக்களின் அடையாளமாக இருக்கிறது.

இவர் உயர்யர் நிலையில் உள்ள நபிமார்களில் ஒருவர் என்பதற்கு திருக்குர்ஆனில் இறைவன் அடிக்கடி தாவூத்தை குறிப்பிடுவதில் இருந்து தெரிகிறது இவர் எவ்வளவு முக்கியமானவர் என்பதை வலியுறுத்துவதற்காக இறைவன் மற்ற நபிமார்களுடன் அடிக்கடி குறிப்பிடப்படுகிறார். 

திருக்குர்ஆனிலிருந்து உதாரணங்கள் சில:

மேற்கோள்கள்
-----------

1. 1 2   "David". *Encyclopaedia of Islam, THREE* **3**. (2012). Leiden: Brill Publishers. DOI:10.1163/1573-3912\_ei3\_COM\_25921. ISBN 978-90-04-22545-9.
2. ↑   "David". *Encyclopaedia of the Qurʾān* **I**. (2006). Leiden: Brill Publishers. DOI:10.1163/1875-3922\_q3\_EQCOM\_00047. ISBN 90-04-14743-8.
3. ↑  [திருக்குர்ஆன் 4:163]; [திருக்குர்ஆன் 17:55].
4. ↑  திருக்குர்ஆன் 4:163; திருக்குர்ஆன் 6:84.
**தைவான் சர்க்கரை ஆராய்ச்சி நிறுவனம்** (*Taiwan Sugar Research Institute*)(**TSRI**; மரபுவழிச் சீனம்: 台糖研究所; பின்யின்: *Táitáng Yánjiūsuǒ*) என்பது தைவானின் சர்க்கரை கூட்டுத்தாபனத்தின் சர்க்கரை குறித்து ஆராய்ச்சி மேற்கொள்ளும் நிறுவனமாகும். இது தைவானின், கிழக்கு மாவட்டத்தில், தைனானில் அமைந்துள்ளது.

வரலாறு
------

இந்த ஆராய்ச்சி நிறுவனம் 1901ஆம் ஆண்டில் நிறுவப்பட்டது.

வசதிகள்
-------

இந்த ஆராய்ச்சி மையத்தில் 375 ஹெக்டேர் பரப்பில் விவசாய நிலங்கள் ஆய்விற்காகக் கரும்பு பயிரிட உட்பட 387 ஹெக்டேர் நிலப்பரப்பில் அமைந்துள்ளது. இது தொடர்ச்சியான உயிர்-உலைகள் மற்றும் கீழ்நிலை செயலாக்க வசதிகளைக் கொண்டுள்ளது. ஆய்வகத்தில் வண்ணப்படிவுப் பிரிகை நெடுவரிசைகள், சவ்வு பிரிப்பான்கள், தெளிப்பு உலர்த்தி மற்றும் படிகமயமாக்கல் வசதிகள் உள்ளன.

ஆராய்ச்சி
---------

உத்திகளைப் பயன்படுத்தி கரும்பு உற்பத்தியினை அதிகரிப்பதற்கான ஆய்வுகளும் நோய் மற்றும் பூச்சி எதிர்ப்புத் தன்மையுடைய கரும்பு இனங்களைக் கண்டுபிடிப்பதும் தற்போதைய ஆராய்ச்சி நோக்கமாக உள்ளது.

மேலும் காண்க
------------

* தைவான் வாழை ஆராய்ச்சி நிறுவனம்

மேற்கோள்கள்
-----------

1. 1 2  "The Taiwan Sugar Research Institute: The sweet taste of success". *Taiwan Today*. 1 January 1983. Archived from the original on 22 பிப்ரவரி 2016. .
**சிக்கல் சிற்றூர்** அல்லது **சிக்கல் கிராமம்** (problem village) என்பது இந்திய நடுவணரசால் நான்காம் ஐந்தாண்டு திட்ட காலத்தில் பாதுகாப்பான குடிநீர் வசதியற்ற சிற்றூர்களை அடையாளப்படுத்திட உருவாக்கப்பட்ட ஒரு வரையறை ஆகும்.

வரையறை
------

* பாதுகாப்பான குடிநீர் மூலம் எதுவும் இல்லாத இடம் *(அல்லது)*
* பாதுகாப்பான குடிநீர் மூலம் 1.6 கிலோமீட்டர் தூரத்தில் தான் கிடைக்கிறது *(அல்லது)*
* பாதுகாப்பான குடிநீர் 15 மீட்டர் ஆழத்திற்கும் கீழ் தான் கிடைக்கிறது *(அல்லது)*
* குடிநீர் அதிக உவர்ப்புத்தன்மை, அதிக இரும்பு, ஃபுளூரின், அல்லது இதர நச்சுப்பொருட்கள் கொண்டு இருத்தல் *(அல்லது)*
* குடிநீரில் நோய்க்கிருமிகள் கலந்திருத்தல்

போன்றவற்றுள் ஏதேனும் ஒன்றையோ ஒன்றுக்கு மேற்பட்டவற்றையோ கொண்ட சிற்றூர் சிக்கல் சிற்றூர் ஆகும்.

ஒன்றிய அரசின் நூறு விழுக்காட்டு உதவி
------------------------------------

சிக்கல் சிற்றூர்களில் பாதுகாப்பான குடிநீர் வசதி செய்து தர ஒன்றிய அரசு துரிதப்படுத்தப்பட்ட ஊர்ப்புறக் குடிநீர் விநியோகத் திட்டம் (1972-1973) (Accelerated Rural Water Supply Programme) மூலம் மாநிலங்கள் மற்றும் மத்திய ஆட்சிப் பிரதேசப் பகுதிகளுக்கு நூறு விழுக்காட்டு மானியம் வழங்கியது. இத்திட்டம் 1974 வரை தொடர்ந்தது. 1977 -1978 இல் மறுபடியும் செயல்படுத்தப்பட்டது.

வெளியிணைப்பு
------------

1. குடிநீர்த் திட்டங்களின் பிண்ணணியை விளக்கும் கோப்பு பரணிடப்பட்டது 2011-11-27 at the வந்தவழி இயந்திரம்
**தைவான் வாழை ஆராய்ச்சி நிறுவனம்** (*Taiwan Banana Research Institute- TBRI*) ) வாழைப்பழங்களை இனப்பெருக்கம் செய்வதிலும், அவற்றின் சாகுபடி மற்றும் நோய்கள் பற்றிய ஆராய்ச்சியிலும் நிபுணத்துவம் பெற்றது. வாழைப்பழங்கள் தைவானின் மிக முக்கியமான ஏற்றுமதி பழமாகும்.

வரலாறு
------

பனாமா நோயால் தைவானின் வாழைத் தொழிலில் 1967இல் ஏற்பட்ட பேரழிவிற்குத் தீர்வுகாணும் நோக்கத்தில் 1970ஆம் ஆண்டு தைவான் வாழைப்பழ ஆராய்ச்சி நிறுவனம் தோற்றுவிக்கப்பட்டது. தைவான் வாழைப் பழ தர மேம்பாட்டுச் சங்கம், தைவான் மாகாண பழ மற்றும் சந்தைப்படுத்தல் கூட்டுறவு மற்றும் கிராமப்புற புனரமைப்புக்கான கூட்டு ஆணையம் இந்நிறுவனம் தோன்றப் பங்களிப்புச் செய்தவர்களாவர்

டிஆர் 4 க்கு பதிலாக, இந்நிறுவனம் மில்லியன் கணக்கான திசு வளர்ப்பு வாழை செடிகளை வளர்த்தது. இது டிஆர் 4க்கு எதிர்ப்பை மேம்படுத்தும் நன்மை பயக்கும் பிறழ்வுகளை உருவாக்கும் என்ற நம்பிக்கையினைத் தந்தது. இதிலிருந்து இரண்டு பெரும் கேவென்டிஷ் திசு வளர்ப்பு வகை ஜி.சி.டி.சி.வி 218 மற்றும் ஜி.சி.டி.சி.வி 219 தோற்றுவிக்கப்பட்டது. இவை டி.ஆர் 4க்கு எதிரான எதிர்ப்புச் சக்தியினை கொண்டுள்ளது.

தோற்றுவிக்கப்பட்ட வகைகள்
------------------------

### ஃபார்மோசனா

பார்மோசனா பனாமா நோயான டிஆர் 4க்கு எதிர்த்து வளரக்கூடியது.

மேலும் காண்க
------------

* தைவான் சர்க்கரை ஆராய்ச்சி நிறுவனம்

மேற்கோள்கள்
-----------

1. ↑  "Taiwan Banana Research Institute" (PDF). *www.banana.org.tw*. TBRI. 26 February 2020 அன்று பார்க்கப்பட்டது.
2. ↑  Fleming, Nic. "Science's search for a super banana". *www.theguardian.com*. The Guardian. 26 February 2020 அன்று பார்க்கப்பட்டது.
3. ↑  Amelinckx, Andrew. "Researcher Says the Impending Death of the World's Favorite Banana Has Been Greatly Exaggerated". *modernfarmer.com*. 26 February 2020 அன்று பார்க்கப்பட்டது.
4. ↑  "South African Company Strikes Deal to Grow TR4-resistant Banana Varieties". *www.freshfruitportal.com*. Fresh Fruit Portal. 26 February 2020 அன்று பார்க்கப்பட்டது.
**சிக்கல்** (ஆங்கிலம்:*Sikkal*) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், நாகப்பட்டினம் வட்டத்தில், நாகப்பட்டினத்திற்கு பக்கத்தில் அமைந்துள்ள ஒரு சிறிய கிராமமாகும். இதனை *சிக்கற்பள்ளி* என தமிழிலக்கியங்கள் குறிப்பிடுகின்றன.[]

அமைவிடம்
--------

நாகப்பட்டினம்-திருச்சி நெடுஞ்சாலையில் நாகப்பட்டினம் நகரில் இருந்து மேற்கே 6 கி. மீ. தொலைவிலும், திருவாரூர் நகரில் இருந்து கிழக்கில் 20 கி. மீ. தொலைவிலும், கீழ்வேளூர் ஊரில் இருந்து கிழக்கில் 6 கி. மீ. தொலைவிலும் அமைந்துள்ளது. சிக்கல் சிங்காரவேலர் கோவில் மிகவும் புகழ் பெற்றது. இங்கு சூரசம்கார விழா விமரிசையாக நடைபெறுகிறது. மேலும்  சிக்கல் நவநீதேசுவரர் கோவில் சிவன் கோயிலும் அமைந்துள்ளது.

பாடல் பெற்ற தலம்
----------------

திருஞான சம்பந்தர் இவ்வூரிலுள்ள 'வெண்ணெய்ப் பெருமான' (நவநீதேசுவரனை)ப் பாடியுள்ளார்.

மடங்கொள் வாளைகுதி கொள்ளும் மணமலர்ப் பொய்கைசூழ்   

திடங்கொள் மாமறையோரவர் மல்கிய சிக்கலுள்   

விடங்கொள் கண்டத்து வெண்ணெய்ப் பெருமானடி மேவிய   

அடைந்துவா மும்மடி யாரவர் அல்லல் அறுப்பரே.

வரலாற்றுச் சிறப்பு
------------------

கருவூரைத் தலைநகராகக் கொண்டு ஆண்ட சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் இவ்வூருக்கு வந்து மருத்துவம் செய்துக்கொண்டதாக வரலாற்றில் உள்ளது.

நிர்வாகம்
---------

* மாவட்டம்: நாகப்பட்டினம்
* வருவாய் கோட்டம்: நாகப்பட்டினம்
* வட்டம்: நாகப்பட்டினம்
* வருவாய் கிராமம்: சிக்கல்
* ஊராட்சி ஒன்றியம்: நாகப்பட்டினம்
* ஊராட்சி மன்றம்(பஞ்சாயத்து): சிக்கல்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-06-12 அன்று மூலம் பரணிடப்பட்டது. 2018-06-27 அன்று பார்க்கப்பட்டது.
2. ↑   "நவநீதேசுவரர் கோவில்". தினமலர்

வெளி இணைப்பு
------------

தமிழ்நாடு அரசு
அரபிக்கடல் ஓரத்தில் சேரநாட்டில் தொண்டி என்னும் துறைமுகம் இருந்தது போலவே பாண்டிய நாட்டிலும் தொண்டி என்னும் ஊர் இருந்தது. இதனை இக்காலத்தில் உள்ள தொண்டி எனலாம்.

தொண்டித் துறைமுகம் வங்கக்கடல் ஓரமாக இருந்தது. அங்கிருந்து அகில், துகில் என்னும் பட்டாடை, சந்தனம், கருப்பூரம் ஆகிய பொருள்கள் ஏற்றுமதி செய்யப்பட்டன. அவற்றின் நறுமணம் மதுரைக் கூடல் நகரில் வீசியது. கொண்டல் என்னும் கீழைக்காற்று வீச்சில் அந்த மணம் கலந்து வந்தது.  பாண்டிய மன்னன் இறந்த பிறகு அரியணைகாக அவரது மகன்கள் குலசேகர பாண்டியனும் பராக்கிரம பாண்டியனும் போர் புரிந்தனர். அதில் பராக்கிரம பாண்டியன் கொல்லபட்டான். இதை கேள்விபட்ட இலங்கை மன்னன் பராக்கிரம பாபு என்பவன் தன் பெயர் கொண்டவனை கொன்ற பாண்டியனை கொல்லுவதற்கு படை எடுத்து வந்தான். பாண்டிய நாட்டின் பல இடங்களை பிடித்து விட்டான். சுந்தரபாண்டிய மன்னன் சிறப்பாக போர் புரிந்தான். ஆனால் போரில் அவனும் கொல்லப்பட்டான். அவன் இறந்த இடம் இன்று சுந்தர பாண்டியன் பட்டினம் என்று அழைக்கப்படுகிறது. இறுதியில் பாண்டியன் சேரர்களின் உதவியை நாடுகிறான். சேரன் தன் ஒரு படையை தொண்டிக்கு அனுப்பி பராக்கிரம பாபுவை வென்று பாண்டியனுக்கு நாட்டை மீட்டுதருகிறான். பாண்டிய மன்னன் சேர மன்னனிடம் ஒரு வேண்டுகோளை வைக்கிறான் இலங்கை மன்னன் மீண்டும் தன் மீது போர் தொடுக்க வாய்ப்பிருக்கிறது அதனால் உங்கள் படைகளை இங்கே காவலுக்கு வேண்டும் என்றான். சேர மன்னனும் தன் படையை காவலுக்கு வைத்து விட்டு நாடு திரும்பினான். அந்த படையினர் தான் தொண்டியின் பூர்விக மக்களாக இன்றும் உள்ளனர்.[]

மேற்கோள்கள்
-----------

1. ↑  
‘ஓங்கு இரும் பரப்பின்  

வங்க ஈட்டத்துத் தொண்டியோர் இட்ட  

அகிலும், துகிலும், ஆரமும், வாசமும்,  

தொகு கருப்பூரமும், சுமந்துடன் வந்த  

கொண்டலொடு புகுந்து, கோமகன் கூடல் (சிலப்பதிகாரம் 14 ஊர்காண் காதை)
முக்கோண பெட்டக வடிவ மூலக்கூறு வடிவியல்
--------------------------------------

வேதியியலில் முக்கோண பெட்டக வடிவ மூலக்கூறு வடிவியலானது மைய அணுவினை சுற்றி ஆறு அணுக்கள், அணுக்களின் குழுக்கள் அல்லது ஈனிகள் முக்கோண பெட்டகத்தின் உச்சி புள்ளிகளாக அமைந்திருக்கும் சோ்மங்களின் வடிவத்தை விளக்குகிறது.

  

### உதாரணங்கள்

முக்கோண பெட்டக வடிவ மூலக்கூறு.
முக்கோண பெட்டக வடிவமுடைய மூலக்கூறின் முதல் உதாரணம் ஹெக்சாமெத்தில் டங்ஸ்டன், அதாவது (W(CH3)6)ஆகும்.
வேறுசில இடைநிலை உலோகங்கள் முக்கோண பெட்டக வடிவமுடைய மூலக்கூறுகளை உருவாக்குகின்றன. Mo(CH3)6 மற்றும் Re(CH3)6 மேலும் Ta(CH3)-6 ;மற்றும் Zr (CH3)2-6 போன்ற அயனிகள்.

MO(S-CH=CH-S)3 என்ற மூலக்கூறில் S-CH=CH-S என்ற உறுப்பானது இருமுனைய ஈனியாக செயல்படுகிறது. இதில் இரு S-அணுக்களும் உலோக அணுவினை இணைக்கிறது. இங்கு மாலிப்டினியத்தை சுற்றி அமைந்துள்ள ஆறு கந்தக அணுக்களின் அணைவு வடிவியல் அமைப்பானது மாலிப்டினியம்-டை-சல்பைடுவின் நீட்டிக்கப்பட்ட அமைப்பினை ஒத்துள்ளது.

### சான்றுகள்:

```
1.Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. p. 725. ISBN 978-0130399137.
2. Housecroft, C. E.; Sharpe, A. G. (2004). Inorganic Chemistry (2nd ed.). Prentice Hall. ISBN 978-0130399137.
```
**சிக்காசோ** ஐக்கிய அமெரிக்காவில் வாழும் தொல்குடி அமெரிக்க இனக்குழுவினர் ஆவர். இவர்கள் முன்னர் அலபாமாவின், ஹண்ட்ஸ்வில் பகுதிக்கு மேற்கில் மிசிசிப்பி, தென்னசிப் பகுதிகளில் அமைந்திருந்த தென்னசி ஆற்றோரம் வாழ்ந்து வந்தனர். ஐரோப்பியர் வருகைக்கு முன்னர் இவர்கள் அங்கிருந்து கிழக்காகச் சென்று, மிசிசிப்பி ஆற்றின் கிழக்குப் பகுதியில் குடியேறினர். சிக்சோக்கள், முதல் ஐரோப்பியர் வருகையில் இருந்து பலவந்தமாக ஒக்லஹோமாவுக்குத் துரத்தப்படும் வரை வடகிழக்கு மிசிசிப்பியில் வாழ்ந்து வந்ததாகவே எல்லா வரலாற்றுப் பதிவுகளும் குறிப்பிடுகின்றன. இவர்கள், சிக்காசோ மொழி போன்ற ஒரு மொழியைப் பேசும் சொக்ட்டோக்களுக்கு உறவுடையவர்கள். இவ்விரு மொழிகளும் சேர்ந்து முஸ்கோஜிய மொழிகளின் மேற்குக் குழுவை உருவாக்குகின்றன.

சிக்காசோக்கள் இரண்டு பிரிவினராக உள்ளனர். இப்பிரிவுகள், *இம்ப்சக்தயா*, *இஞ்சுத்வாலிப்பா* என்பனவாகும். இந்தியர் அகற்றல் சட்டத்தின் அடிப்படையில் ஒக்லஹோமாவுக்கு அகற்றப்பட்ட ஐந்து நாகரிகமுற்ற பழங்குடிகளுள் இக் குழுவினரும் அடங்குவர். இவ்வினக்குழுவினர் அரசினால் ஏற்றுக்கொள்ளப்பட்ட தேசிய இனங்களுள் 13 ஆவது பெரிய பழங்குடியாகும்.
**பெட்ரோலியம் மற்றும் இயற்கை எரிவாயு ஒழுங்குமுறை வாரியம்** (*Petroleum and Natural Gas Regulatory Board*) இந்தியாவின் ஒரு சட்டபூர்வமான அமைப்பாகும், இவ்வமைப்பு இந்திய நாடாளுமன்ற சட்டத்தின் கீழ் அமைக்கப்பட்டுள்ளது. பெட்ரோலியம் மற்றும் இயற்கை எரிவாயு ஒழுங்குமுறை வாரியச் சட்டம், 2006 இவ்வாரியத்திற்கான அடிப்படையாகும்.

பெட்ரோலியச் சுத்திகரிப்பு, நாடு முழுவதும் கொண்டு செல்லுதல், பகிர்வு, சேமிப்பு, சந்தைப்படுத்தல், பெட்ரோலிய பொருட்கள் மற்றும் இயற்கை எரிவாயு வழங்கல் மற்றும் விற்பனை ஆகியவை வாரியத்தின் முக்கியமான பணிகளாகும். இயற்கை எரிவாயு, நாடு முழுவதும் கிடைக்கும் வகையில், கட்டணத்தை சீரமைப்பதற்கான பணியில், பெட்ரோலியம் மற்றும் இயற்கை எரிவாயு ஒழுங்குமுறை வாரியம் ஈடுபடுகிறது.

அமைப்பு முறை
------------

பெட்ரோலியம் மற்றும் இயற்கை எரிவாயு ஒழுங்குமுறை வாரியம் தற்போது கீழ்கண்டவாறு செயல்பட்டு வருகிறது.  

•டி.கே. சாரப் (தலைவர்)   
 
•சட்பால் கார்க்கு (உறுப்பினர் மற்றும் கட்டுப்பாடு)   
 
•எசு.எசு. சாகர் (உறுப்பினர், சட்டம்)   
 
•எசு.ராத் (உறுப்பினர், ஒருங்கிணைப்பு)   
 
•வந்தனா சர்மா (செயலர்)

நோக்கம்
-------

குறைந்த செலவில் பெட்ரோலியம், பெட்ரோலியப் பொருட்கள் மற்றும் இயற்கை எரிவாயு ஆகியவற்றை திறம்பட கொண்டு சென்று விநியோகிப்பதற்கான அடிப்படை உள்கட்டமைப்பில் முதலீடுகளை எளிதாக்குவதன் மூலம் விரைவான மற்றும் ஒழுங்கான வளர்ச்சியுடன் ஒரு துடிப்பான எரிசக்தி சந்தையை உருவாக்குதல், நியாயமான வர்த்தக நடைமுறைகள் மூலம் நுகர்வோர் நலன்களின் உயர் மட்ட பாதுகாப்பு, இந்திய பொருளாதாரத்தின் மேம்பட்ட போட்டித்திறன் மற்றும் வாடிக்கையாளர் திருப்தியை உறுதி செய்வதற்காக நிறுவனங்களிடையே போட்டியை எதிர்கொள்ளுதல் போன்றவை வாரியத்தின் நோக்கங்களாகும்.

மேற்கோள்கள்
-----------

1. ↑  "About PNGRB". 3 ஆகஸ்ட் 2019 அன்று மூலம் பரணிடப்பட்டது. 28 July 2019 அன்று பார்க்கப்பட்டது.
பலரால் பாடப்பட்ட பாடல்களோ, நூல்களோ ஒரே தலைப்புப் பெயரின் கீழ் தொகுக்கப்பட்டுப் தரப்படும்போது அவை **தொகைநூல்கள்** எனப்படுகின்றன. இத் தொடரில் தொகை என்னும் சொல் 'கூட்டுத்தொகை', 'பெருக்குத்தொகை' என்பனவற்றில் கொள்ளப்படும் பொருள் பாங்கினது. இரண்டு சொற்கள் ஒரு சொல்லாகத் தொகுக்கப்பட்டிருக்கும் தொடரை வேற்றுமைத்தொகை, வினைத்தொகை, பண்புத்தொகை, உம்மைத்தொகை, உவமைத்தொகை, அன்மொழித்தொகை என்றெல்லாம் தொகைநிலைத் தொடராகக் குறிப்பிடுவது போன்றது இவ் வழக்கு. தொல்காப்பியம் தொகைச்சொல் , தொகைநிலை , தொகைமொழி , தொகைமொழிநிலை  என்னும் தொடர்களால் இதனைக் குறிப்பிடுகிறது. தொகை என்னும் சொல் திருக்குறளிலும் இப் பொருளில் கையாளப்பட்டுள்ளது.

தமிழ் தொகைநூல்கள்
-----------------

* எட்டுத்தொகை
* பத்துப்பாட்டு
* பதினெண் கீழ்க்கணக்கு
* ஐம்பெருங் காப்பியங்கள்
* ஐஞ்சிறு காப்பியங்கள்
* திருமுறை
* நாலாயிர திவ்வியப் பிரபந்தம்
* சைவ சித்தாந்த சாத்திரங்கள்

மேற்கோள்கள்
-----------

1. ↑  தொல்காப்பியம் 2-285
2. ↑  தொல்காப்பியம் 3-69-12
3. ↑  தொல்காப்பியம் 1-224
4. ↑  தொல்காப்பியம் 2-412-4
5. ↑  தொல்வரவும் தோலும் கெடுக்கும் **தொகை**யாக நல்குரவு என்னும் நசை (திருக்குறள் 1043)
**சௌமியா கொலை வழக்கு** (Soumya murder case) என்பது வன்கலவி கொலை வழக்கு தொடர்பான ஒரு குற்றவியல் வழக்கு ஆகும். ஷொர்ணூர் அருகே உள்ளா மன்கஜ்காட் எனும் ஊரில் வசித்த 23 வயதான சௌமியா எனும் பெண் ,எர்ணாகுளத்தில் இருந்து ஷொர்ணூர் நோக்கிச் சென்று கொண்டிருந்த பயணிகள் புகைவண்டியில் 1 பிப்ரவரி 2011 அன்று சென்று கொண்டிருந்த போது இந்தச் சம்பவம் நடந்தது.

சம்பவம்
-------

இந்த சம்பவம் புகை வண்டி எண் 56608, எர்ணாகுளம் சந்திப்பு - ஷொறணூர் சந்திப்பு பயணிகள் ரயில் வள்ளத்தோல் நகர் ரயில் நிலையத்தில் இருந்து புறப்பட்ட பின்னர் நடந்தது. வழக்கின் படி,   இறந்தவர் சௌமியா எனும் பெண்,அவருக்கு 23 வயது. ஒரு ஏழைக் குடும்பத்ய்தினைச் சேர்ந்தவர் எர்ணாகுளத்தில் உள்ள ஒரு நிறுவனத்தில் பணிபுரிய ஒரு சிறிய வேலை கிடைத்தது. அவரும் அவருடைய இளைய சகோதரனும் அவருடைய தாயும் இருந்த குடும்பம் அவர் சம்பாதிக்கும் மாதாந்திர சம்பளத்திலிருந்து தங்கள் வாழ்வாதாரத்தை ஈட்டிக்கொண்டிருந்தது. எப்போதாவது, விடுமுறை நாட்களில், அவர் எர்ணாகுளம் - ஷோர்ணூர் பயணிகள் புகை வண்டியில் ஷோர்னூரில் உள்ள தனது வீட்டிற்கு மாலை நேரத்தில் எர்ணாகுளத்தில் இருந்து செல்வது வழக்கம். அவள் வேலை செய்யும் போது, எர்ணாகுளத்தில் பணிபுரியும் ஒரு இளைஞனுடன் அவர் பழகினாள் அவர்கள் ஒருவரை ஒருவர் விரும்பினர், அவர் அவளிடம் தனது விருப்பத்தினை முன்மொழிந்தார். இரு குடும்பங்களும் திருமணத்திற்கு உடன்பட்டன. அதன் படி அந்தப் பெண்ணின் வீட்டில் 1 பிப்ரவரி 2011 அன்று தங்கள் திருமண ஒப்பந்த விழாவை நடத்த முடிவு செய்தனர்.அதற்காக பிப்ரவரி 1, 2011 அன்று மாலை 5.30 மணிக்கு, எர்ணாகுளம் நகர வடக்கு புகைவண்டி நிலையத்தில் இருந்து ஷொர்ணூர் வரையிலான எர்ணாகுளம்-ஷொர்ணூர் பயணிகள் புகைவண்டியின் கடைசி பெட்டி, பெண்கள் பிரிவில் ஏறினார். புகை வண்டி திருச்சூரை அடைந்ததும், அந்த பெண்கள் பிரிவில் இருந்த பெரும்பாலான பயணிகள் கீழே இறங்கினர். ரயில் வடக்கஞ்சேரியை அடைந்தபோது அந்த பெண் பிரிவில் இருந்த மற்றொரு பெண் கீழே இறங்கினார். அங்கு, அவர் நடைமேடையில் இறங்கி, மீண்டும் பெட்டிக்கு வந்தார். அப்போது ஒரு ஆண் நிற்பதை இவர் கண்டார். புகைவண்டி முள்ளூர்கரை அடைந்ததும், மீதமுள்ள பயணிகளும் அங்கே இறங்கினர். அந்த பெட்டியின் பெண்கள் பிரிவில் வேறு யாரும் இல்லாததால், அந்த ஆண் பெண்கள் பெட்டிக்குள் ஏறினார். இந்த ரயில் வல்லத்தோல் நகர் ரயில் நிலையத்தை அடைந்தது, அங்கு அது சிறிது நேரம் நிறுத்தி வைக்கப்பட்டு இருந்தது. 

குற்றம்சாட்டப்பட்ட, கோவிந்தசுவாமி, பல குற்றச் செயல்களில் ஈடுபட்டவர், இறந்தவர் பெட்டியில் தனியாக இருப்பதை கவனித்துள்ளார். ரயில் வள்ளத்தோல் நகர் ரயில் நிலையத்திலிருந்து புறப்பட்டு, ஷோர்ணூர் நோக்கிச் சென்றபோது, குற்றம்சாட்டப்பட்டவர் அந்த பெண் பெட்டியில் வேகமாக ஏறி, அந்தப் பெண்ணை நோக்கி முன்னேறினார்.அந்தப் பெண் அவரிடம் இருந்து தப்பிக்க அந்தப் பெட்டியில் அங்கும், இங்குமாக ஓடியுள்ளார். அவரால் இயன்றவரையில் கடுமையாக போராடியுள்ளார்.அவளது தலை பலமுறை வலுக்கட்டாயமாக பெட்டியின் சுவர்களில் அடிக்கப்பட்டது. காயம் ஏற்பட்டதில் அவர் மயக்கமடைந்தார். ஓடும் புகைவண்டியில் இருந்து வீசப்பட்டதில் அவரது முகம் புகைவண்டி நிலையத்தில் மோதியது.

சான்றுகள்
---------

1. 1 2 3  HIGH COURT OF KERALA AT ERNAKULAM (17 December 2013). "Death Sentence Ref..No. 3 of 2011". 19 அக்டோபர் 2016 அன்று மூலம் பரணிடப்பட்டது. 19 October 2016 அன்று பார்க்கப்பட்டது.
2. ↑  SUPREME COURT OF INDIA (15 September 2016). "CRIMINAL APPEAL NOS.1584-1585 OF 2014". 25 அக்டோபர் 2016 அன்று மூலம் பரணிடப்பட்டது. 19 October 2016 அன்று பார்க்கப்பட்டது.
**முக்குவர் சட்டம்** என்பது மட்டக்களப்பு பகுதியில் வழங்கப்பட்ட வழக்கங்களை முதன்மையாக வைத்து ஆதிக்க வர்க்க ஆளுமைகளைக் கொண்டு ஒல்லாந்தரால் தொகுக்கப்பட்ட சட்டம் ஆகும்.

பேராசிரியர் கா. சிவத்தம்பி குறிப்பிட்டது போல் சமூகத்தில் மக்கள் நடத்தைக்கான முழுமையான விதிகளாக இச்சட்டங்களை விளங்கிக்கொள்வதனால் இவை ஆக்கிரமிப்புச் செலுத்தும் குழுவின் விருப்பத்தை வெளிப்படுத்துவதோடு சமூகத் தொடர்புகளையும் பொது ஒழுங்குகளையும் ஆக்கிரமிக்கும் குழுவிற்கு வாய்ப்பளிக்கத்தக்க வகையில் பாதுகாப்பையும் உறுதிப்படுத்துவதை இலக்காகக் கொண்டதாகும்.[1]

ஒல்லாந்தர் உள்ளூர் பிரச்சினைகளில் ஈடுபடாமல் ஆதிக்க வகுப்பின் மூலம் ஆட்சியை கட்டுப்படுத்தும் தந்திரத்தின் நோக்கத்துக்கமையவே தேசவழமைச் சட்டத்தை அப்போதைய மட்டக்களப்பு ஆதிக்க வகுப்பின் ஆளுமைகளைக் கொண்டு தொகுத்தனர். அதுவரைக்கு தமிழர்கள் எழுதப்பட்ட சட்டம் எதனையும் மட்டக்களப்பில் பின்பற்றியதாக தெரியவில்லை.

குறிப்புகள்
-----------

1. ↑  இலங்கைத் தமிழர்களின் அரசியலை விளங்கிக் கொள்ளல், அம்பலவாணர் சிவராஜா, நூலகம் திட்டம்

வெளியிணைப்பு
------------

* The Mukkuva Law (1876) By C. Brito
**நேபாளத் தேசியத் துடுப்பாட்ட அணி** பன்னாட்டுத் துடுப்பாட்டங்களில் நேபாள நாட்டின் சார்பாக பங்கெடுக்கும் தேசிய துடுப்பாட்ட அணியாகும். 1988இல் பன்னாட்டுத் துடுப்பாட்ட அவையில் உறுப்பினராகச் சேர்ந்து (affiliate member) 1996இலிருந்து இணை உறுப்பினராக உள்ளது. 

பன்னாட்டுத் துடுப்பாட்டப் போட்டிகளில் 1996 முதல் பங்கேற்று வருகின்றனர். ஆசியத் துடுப்பாட்ட அவையின் ஏசிசி கோப்பைஏசிசி இருபது20 கோப்பை, 2001 ஐசிசி கோப்பை மற்றும் இரு ஐசிசி கண்டமிடை கோப்பைகளில் பங்கேற்றுள்ளது. 2010 ஆசிய விளையாட்டுக்களிலும் மிக அண்மையில் ஐசிசி உலக இருபது20 தகுதிநிலை போட்டிகளிலும் பங்கெடுத்துள்ளது. 2013ஆம் ஆண்டின் ஐசிசி உலக துடுப்பாட்ட லீக் மூன்றாம் டிவிசன் வெற்றியாளராக உள்ளது. நவம்பர் 27, 2013இல் நேபாளம் 2014 ஐசிசி உலக இருபது20க்கு தகுதி பெற்றது. இதுவே நேபாளம் பங்கெடுக்கும் முதல் பெரிய ஐசிசி போட்டியாகும். மலேசியாவில் மே 4, 2014 முதல் மே 10,2014 வரை நடைபெறவுள்ள ஆசியத் துடுப்பாட்ட அவையின் 2014 பிரீமியர் லிக்கில் விளையாடவும் தகுதி பெற்றுள்ளது.

மேற்சான்றுகள்
-------------

1. ↑  Nepal at CricketArchive
2. 1 2  Encyclopedia of World Cricket by Roy Morgan, Sports Books Publishing, 2007
3. ↑  2001 ICC Trophy at கிரிக்இன்ஃபோ
**முக்கூற்று ஏரணத் தொடரி** அல்லது **தொடர் வாதமுறை விவாதம்** (*Polysyllogism*; செயல் உச்சம், பல் முதற்கோள் முக்கூற்று ஏரணம் அல்லது தொடர் வாதமுறை எனவும் அழைக்கப்படும்) என்பது முக்கூற்று ஏரணத்தின் வரிசையை ஒன்றாக உருவாக்கும் கூற்றினுடைய எண்ணிக்கைத் தொடர் ஆகும். இது ஒவ்வொரு முக்கூற்று ஏரணத்தினதும் முடிவாகவும், அடுத்த கூற்றுடன் ஒன்றாகவும், அடுத்த முதற்கோள் என தொடர்ந்து செல்லும்.

உதாரணம்
-------

முக்கூற்று ஏரணத் தொடரிக்கான ஓர் உதாரணம்:

மழை பெய்கிறது.  

மழை பெய்யும்போது நாம் வெளியே சென்றால், நாம் நனைந்து விடுவோம்.  

நாம் நனைந்தால், நமக்குத் தடிமன் பிடித்துவிடும்.  

ஆகவே, நாம் வெளியே சென்றால், நமக்குத் தடிமன் பிடித்துவிடும்.

புதிய முக்கூற்று ஏரணங்களில் பின்வருமாறு அமையும்:

மழை பெய்கிறது.  

மழை பெய்யும்போது நாம் வெளியே சென்றால், நாம் நனைந்து விடுவோம்.  

ஆகவே, நாம் வெளியே சென்றால், நாம் நனைந்து விடுவோம்.

நாம் வெளியே சென்றால், நாம் நனைந்து விடுவோம்.  

நாம் நனைந்தால், நமக்குத் தடிமன் பிடித்துவிடும்.  

ஆகவே, நாம் வெளியே சென்றால், நமக்குத் தடிமன் பிடித்துவிடும்.

தொடர் வாதமுறை
-------------

**தொடர் வாதமுறை** (*sorites*) என்பது முக்கூற்று ஏரணத் தொடரியின் குறிப்பிட்ட வகையாகும். இதில் ஒவ்வொரு கூற்றின் பயனிலை அடுத்த முதற்கோளுக்கான விடயமாக அமையும். உதாரணம்:

எல்லாச் சிங்களும் பெரும் பூனைகளாகும்.  

எல்லாப் பெரும் பூனைகளும் கொன்றுண்ணிகளாகும்.  

எல்லாக் கொன்றுண்ணிகளும் ஊனுண்ணிகளாகும்.  

ஆகவே, எல்லாச் சிங்களும் ஊனுண்ணிகளாகும்.

உசாத்துணை
---------

1. ↑  "polysyllogism". 22 சூலை 2015 அன்று பார்க்கப்பட்டது.
**தென்பாண்டிச் சிங்கம்** என்பது கலைஞர் மு. கருணாநிதியால் எழுதப்பட்ட ஒரு வரலாற்றுப் புதினமாகும். இதன் முதற் பதிப்பு 1983 ஏப்ரலில் வெளியிடப்பட்டது. அம்பலகாரர்களின் வரலாற்றையும் பெருமைகளையும் கூறும் இந்நூல் 18-ஆம் நூற்றாண்டில் கள்ளர் நாடுகளில் ஒன்றான பாகனேரியை ஆண்ட "வாளுக்கு வேலி" என்ற அம்பலத்தின் வாழ்க்கை வரலாற்றை அடிப்படையாகக் கொண்டு எழுதப்பட்டது.

இந்தப் புதினம் தஞ்சைப் பல்கலைக்கழகத்தின் 1990 ஆம் ஆண்டுக்கான இராசராசன் விருது பெற்றது.

வாளுக்கு வேலி தென் தமிழகத்தில் கி.பி. 18ம் நூற்றாண்டில் வெள்ளையர்களின் ஆட்சியதிகாரத்தை எதிர்த்துப் போரிட்ட ஒரு கள்ளர் நாட்டுத் தலைவராவார். மாமன்னர் மருதுபாண்டியர்களின் உற்ற நண்பராக விளங்கிய வாளுக்கு வேலியின் போர்ப்படைகள் வெள்ளையர்களுக்கெதிரான போரில் மருதுபாண்டியர்களுக்கு பெரிதும் உதவின.

இந்த புதினக்கதை தென்பாண்டி சிங்கம் என்ற பெயரில் தொலைக்காட்சித் தொடராகவும் பொதிகை தொலைக்காட்சியில் வெளியானது. இதில் நடிகர் நாசர் முதன்மை வேடத்தில் நடித்தார். இத்தொடருக்கு இளையராஜா இசையமைத்தார்.

மேற்கோள்கள்
-----------

1. ↑  "நாவல் – விருதுகளும் பரிசுகளும் - திண்ணை". திண்ணை. 9 சூன் 2016 அன்று பார்க்கப்பட்டது.
**பெட்வயர்** (*Fedwire*, **ஃபெட்வயர்**) என்பது ஒரு நிகழ்நேர மொத்தக் கடன் நிதி பரிமாற்ற அமைப்பு ஆகும். முன்னதாக இவ்வமைப்பு பெடரல் ரிசர்வ் வயர் நெட்வொர்க் என்ற பெயரால் அழைக்கப்பட்டது. அமெரிக்க பெடரல் ரிசர்வ் வங்கிகளால் மின்னணு சாதனங்களைக் கொண்டு இப்பரிமாற்றம் இயக்கப்பட்டது. இப்பரிமாற்றத்தின் மூலம் 2009 ஆம் ஆண்டு மார்ச் 19 வரை 9,289 க்கும் மேற்பட்ட பங்கேற்ப்பாளர்கள் பயனடைந்துள்ளனர். இசைவு பரிமாற்ற வங்கிகளிடை நிதிவழங்கல் திட்டத்துடன் இணைந்து தனியார் நிறுவனமான இசைவு பரிமாற்ற நிதிவழங்கு நிறுவனம் இதை இயக்கியது. பெரிய தொகை அல்லது காலம் சார்ந்த உள்நாடு மற்றும் அனைத்துலக நாடுகளின் பணப்பட்டுவாடாவை பெட்வயர் என்ற அமெரிக்க நிறுவனம் செய்யும். இவ்வசதியானது தேவைக்கேற்ப நீண்டு சுருங்கும் தன்மையுடைய நெகிழ்வுடன் வடிவமைக்கப்பட்டுள்ளது. 2012 ஆம் ஆண்டில், டாட்-ஃபிராங்க் சட்டத்தின் VIII ஆவது தலைப்பின் கீழ் அடையாளப்படுத்தப்பட்டது. முக்கியமான முறையான நிதி சந்தையின் பயன்பாடு மத்திய வங்கிக் கூட்டமைப்பு மூலம் உயர்ந்த கட்டுப்பாட்டு ஆய்வுக்கு உட்பட்டது என்பது இதன் பொருளாகும். பெட்வயர் பணப்பகிர்வு சேவையில் நாள்தோறும் சராசரி பண்டமாற்றம் 2007 ஆம் ஆண்டு தோராயமாக 2.7 டாலர் ட்ரில்லியனும், தினசரி பணம் வழங்கல் எண்ணிக்கை சராசரியாக 537,000 மும் ஆகும்.

வரலாறு
------

பெடரல் ரிசர்வ் வங்கிகள் 1915 ஆம் ஆண்டு முதல் மின்னணு முறையில் நிதி பரிமாற்றங்களை நிகழ்த்தி வருகின்றன. நிதி மாற்றங்களைச் செயல்படுத்த 1918 ஆம் ஆண்டில் வங்கிகள் தமக்கென தனியாகத் தொலை தொடர்பு அமைப்பினை உருவாக்கின. அனைத்து ரிசர்வ் வங்கிகள், பெடரல் ரிசர்வ் வாரியம் மற்றும் அமெரிக்கக் கருவூலம் முதலானவை தந்திமூலம் இணைக்கப்பட்டன. கருவூலப்பத்திரங்களும் 1920 களில் தந்தி மூலம் பரிமாறப்பட்டன. 1970 களின் முற்பகுதி வரை இந்நிறுவனத்தில் தந்திமுறை பயன்படுத்தப்பட்டது. 1981 ஆம் ஆண்டு வரை பெட்வயர் சேவைகள் இலவசமாக வழங்கப்பட்டன. இச்சேவை பெடரல் ரிசர்வ் வங்கியின் உறுப்பினர் வங்கிகளுக்கு மட்டுமே கிடைத்தன.

1980 ஆம் ஆண்டின் வைப்புத்தொகை நிறுவனங்களின் மீள்முறைப்படுத்துதல் மற்றும் கட்டுபடுத்துதல் விதி, பெரும்பாலான பெடரல் ரிசர்வ் வங்கியின் நிதிச் சேவை பயன்பாட்டிற்கு கட்டணம் எதிர்நோக்கியது. நிதி பரிமாற்றங்கள் மற்றும் பாதுகாப்பு பத்திரங்களைப் பாதுகாத்தல், மற்றும் உறுப்பினர் அல்லாத வைப்பு நிறுவனங்கள் உள்ளிட்ட பெரும்பாலான நிறுவனங்கள் நேரடியாக கட்டணச் சேவைக்கு உள்ளாகியது.

மேற்கோள்கள்
-----------

1. ↑  "Fedwire Participant Directory" பரணிடப்பட்டது 2010-02-10 at the வந்தவழி இயந்திரம், Federal Reserve Financial Services
2. ↑  "Designated Financial Market Utilities (Last update: January 29, 2015)". *Board of Governors of the Federal Reserve System*. 10 March 2015 அன்று பார்க்கப்பட்டது.
3. ↑  "Annual Data (1987–2009)", Fedwire Funds Service, the Federal Reserve Board
4. ↑  "Fedwire® and National Settlement Services". Federal Reserve Bank of New York. June 2009. 10 March 2015 அன்று பார்க்கப்பட்டது.

வெளி இணைப்புகள்
---------------

* Fedwire Funds Transfer System
* Fedwire and National Settlement Services
* Fedwire Funds Service--Annual
**பெண் வெறுப்பு** (*misogyny*) என்பது பெண்களுக்கு எதிரான வலுவான வெறுப்பு அல்லது தப்பெண்ணத்தை விவரிக்கப் பயன்படுத்தப்படும் சொல். இது சமத்துவமின்மையை நுட்பமாக நிலைநிறுத்துவது முதல் பெண்களுக்கு எதிரான வன்முறை வரை பல்வேறு வடிவங்களை எடுக்கலாம். பெண் வெறுப்பு என்பது ஆண்களை விட பெண்களை குறைந்த சமூக அந்தஸ்தில் வைத்திருக்கப் பயன்படுத்தப்படும் ஒரு வகைp பாலினமாகும். இது ஒரு மனநல நிலையாக கருதப்படுவதில்லை, ஆனால் கலாச்சார விதிமுறைகள், குழந்தைp பருவ அனுபவங்கள் மற்றும் தனிப்பட்ட மதிப்புகள் ஆகியவற்றால் பாதிக்கப்படலாம். பெண் வெறுப்பு பெரும்பாலும் ஆணாதிக்கத்துடன் தொடர்புடையது, இது ஒரு சமூக அமைப்பாகும், இதில் ஆண்கள் முதன்மையான அதிகாரத்தை வைத்திருக்கிறார்கள், அரசியல் தலைமை, தார்மீக அதிகாரம் மற்றும் சமூக சலுகை போன்ற பாத்திரங்களில் ஆதிக்கம் செலுத்துகிறார்கள். பெண் வெறுப்பை எதிர்த்துப் போராட, பெண்களுக்காக வாதிடவும், பெண்களுக்கு ஆதரவளிக்கும் காரணங்களை ஆதரிக்கவும், அணிவகுப்பு மற்றும் வேலைநிறுத்தங்களில் பங்கேற்கவும் பரிந்துரைக்கப்படுகிறது. பெண் வெறுப்பை நேரடியாக அனுபவிக்கும் போது, பேசுவதும், தனிப்பட்ட எல்லைகளை நிர்ணயிப்பதும், சூழ்நிலையை எப்போது விட்டுவிடுவது என்பதும் முக்கியம்.

மேற்கோள்கள்
-----------

1. ↑  Code, Lorraine (2000). *Encyclopedia of Feminist Theories* (1st ). London: Routledge. பக். 346. பன்னாட்டுத் தரப்புத்தக எண்:0-415-13274-6. .
2. ↑  Kramarae, Cheris (2000). *Routledge International Encyclopedia of Women*. New York: Routledge. பன்னாட்டுத் தரப்புத்தக எண்:0-415-92088-4.
3. ↑  "What Does Misogyny Mean in Simple Terms?". *Psych Central* (ஆங்கிலம்). 2022-08-09. 2023-04-02 அன்று பார்க்கப்பட்டது.
4. ↑  "Misogyny | Meaning, Etymology, & Sexism | Britannica". *www.britannica.com* (ஆங்கிலம்). 2023-04-02 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பெண் வெறுப்பு***   
என்பதின் ஊடகங்கள் உள்ளன. 

* Misogyny, Misandry, and Misanthropy

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Spain
* France
* BnF data
* ஜெர்மனி
* Israel
* United States
* செக் குடியரசு

 |
**விஜய்பாத் சிங்கானியா** (Vijaypat Singhania) என்பவர் மும்பையின் முன்னாள் செரிப் மற்றும் ஆடை மற்றும் துணிகளுக்கான ரேமண்ட் குழுமத்தின் முன்னாள் தலைவர் ஆவார். இவர் 2005 திசம்பர் 19 முதல் 2006 திசம்பர் 18 வரை ரேமண்ட் குழுமத்தின் தலைவராக இருந்தார்.

விஜய்பாத் சிங்கானியா தனது 67 வது வயதில் ஒரு சாதனையாக. வெப்பக்காற்று அடைக்கப்பட்ட என்வலோப் என்ற பலூனில் 69 ஆயிரத்து 852 அடி உயரத்தில் பறந்து முந்தைய உலக சாதனையை முறியடித்தார். 1998 இல் இங்கிலாந்தில் இருந்து இந்தியாவிற்கு சிறிய ரக விமானத்தில் தனியாக ஓட்டி உலக சாதனையை நிகழ்த்தினார். சிங்கானியாவுக்கு 5,000 மணிநேரங்கள் விமானம் செலுத்திய அனுபவம் கொண்டவர். மேலும், 1994 இல் நடந்த பந்தயத்தில் 24 நாளில் 34 ஆயிரம் கி.மீ. தூரத்துக்கு விமானத்தை ஓட்டி தங்கப் பதக்கம் வென்றார். இவரது விமானம் ஓட்டும் திறமையைப் பாராட்டி, இந்திய விமானப் படையின் கவுரவ ஏர் கமாடோர் பதவியும் அளிக்கப்பட்டது. 2005 இல், அவருக்கு ராயல் ஏரோ கிளப்பின் தங்க பதக்கம் வழங்கப்பட்டது. மேலும் 2006 ஆம் ஆண்டில் இந்திய அரசின் மூன்றாவது பெரிய விருதான பத்ம பூஷண் பட்டம் வழங்கப்பட்டது.
1988 இல் இங்கிலாந்தில் இருந்து இந்தியாவுக்கு தனது சிறிய ரக விமானத்தில் தனியாகப் பறந்து வந்தார். அது குறித்து `அன் ஏஞ்சல் இன் தி காக்பிட்’ என்ற புத்தகத்தையும் எழுதியிருக்கிறார். 2007 ஆம் ஆண்டு மார்ச் மாதம் அவர் ஐ.ஐ.எம் அகமதாபாத் நிர்வாக ஆளுநராக நா. ரா. நாராயணமூர்த்தியின் பரிந்துரையால் நியமிக்கப்பட்டார்.

நூற்பட்டியல்
------------

* Singhania, Vijaypat (2005). *An Angel in the Cockpit: the true story of a death-defying flight across 5000 miles of land and sea*. New Delhi: Roli. பக். 288. பன்னாட்டுத் தரப்புத்தக எண்:81-7436-427-7.

மேற்கோள்கள்
-----------

1. ↑  "Indian sets balloon flight record". BBC. 2005-11-26. pp. 1.. பார்த்த நாள்: 2009-03-06.
2. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
**வேடர் தட்டக்கல்** (*Vedar thattakal*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டத்தில் உள்ள ஒரு சிற்றூர் ஆகும்.

அமைவிடம்
--------

வேடர் தட்டக்கலானது தட்டக்கல் மலையின் அடிவாரத்தில் அமைந்துள்ளது. இந்த ஊர் காவேரிப்பட்டணம்- சந்தூர் சாலையில் சந்தூரில் இருந்து ஐந்து கிலோதீட்டர் தொலைவில் உள்ளது. மற்றோரு பாதையில், கிருஷ்ணகிரி- போச்சம்பள்ளி சாலையில் கிருஷ்ணகிரியில் இருந்து சுமார் 13 கிலோமீட்டர் தொலைவில் வேலம்பட்டி வழியாக சென்றடையலாம்.

பெருங்கற்காலச் சின்னங்கள்
-------------------------

வேடர் தட்டக்கலின் உட்பகுதியிலும், மலையடிவாரக் கிழக்குப் பகுதியிலும், *பாண்டவர் குட்டை* என்றும் *பாண்டுவருவர் ராயலு* என்றும் அழைக்கப்படும் இடங்களில் பெருங்கற்கால ஈமச்சின்னங்கள் காணப்படுகின்றன. இவை *கல்பதுக்கையுடன் கூடிய கல்வட்டங்கள்* என்று வகைப்படுத்தபடுகின்றன. இவை நான்கு பெரிய கற்பலகைகள் ஒன்றையொன்று சேர்த்து நடப்பட்டு அமைக்கபட்டுள்ளன. இந்த கல்பதுக்கைகளின் கிழக்குப் பக்கம் இடுதுளை செதுக்கபட்டுள்ளது. இந்தக் கற்பலகைகள் 0.15 மீட்டர் கனத்துடன், 3.5 மீட்டர் நீளமும், 2.5 மீட்டர் அகலமும், 1.5 மீட்டர் உயரமும் கொண்டவையாக உள்ளன. இந்த கல்லறை மிக கனமான மூடுகல்லால் மூடப்பட்டுள்ளது. மூடுகல் 0.40 மீட்டர் தடிமனுள்ளதாக, 3.90 மீட்டர் நீளமும், 2.9 மீட்டர் அகலமும் கொண்டுள்ளது. இந்த மூடு கல்லின் மேற்புறத்தில் சிறிய குழிவடிவங்கள் பலகை முழுவதும் செதுக்கபட்டுள்ளன. இவ்வாறான குழிகள் குருவிநாயனப்பள்ளியில் உள்ள சின்னங்களிலும் காணப்படுகின்றன. வேடர் தட்டக்கலின் கல்பதுக்கைகள் பலவும் மன் அரிப்பால் சேதமுற்றும் வெளியே தெரிபவனாகவும் உள்ளன. இந்த கல் பதுக்கைகளைச் சுற்றி கல்வட்டங்கள் 5 மீட்டர் முதல் 13 மீட்டர் விட்டம் கொண்டவையாக பல அளவுகளில் அமைக்கப்பட்டுள்ளன. இந்தக் கல்வட்டங்களாது இயற்கையாக கிடைக்கும் கரடு முரடான உருண்டைக் கற்களைக் கொண்டு அமைக்கபட்டுள்ளன.

இங்கு உள்ள கல்திட்டை ஒன்றில், இடுதுளைக்கு நேர் எதிரே மேற்கு பக்க கற்பலகையின் உட்புறத்தில் வெள்ளை வண்ணத்தில் ஓவியங்கள் தீட்டபட்டுள்ளன.

மேற்கோள்கள்
-----------

1. ↑  சீரான குடிநீர் விநியோகம் வேண்டி சாலை மறியல், 25, சூன், 2017, தினமணி
2. 1 2   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 131-132.

  


| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
*ஒ. வே. விசயன்'* என்றழைக்கப்படும், **ஒற்றபிளாக்கல்** **வேலுக்குட்டி விஜயன்** (*Ottaplackal Velukkuty Vijayan*) (யூலை 2, 1930-மார்ச் 30, 2005) இந்தியாவின் மலையாள மொழியின் எழுத்தாளர் மட்டுமின்றி, பத்திரிக்கையாளராகவும், கேலிச்சித்திர ஓவியராகவும் அறியப்படுகிறார். இவர் எழுதிய "பாதிரியார் கோன்சாலேசிடம் கூறுங்கள்" என்ற சிறுகதையே இவரது,  முதல் இலக்கிய முயற்சியாகும். 6 புதினங்கள், 9 குறுங்கதைகள், மற்றும் 9 கட்டுரைகள் எழுதியுள்ளார். "கசாக்கின் இதிகாசம்" என்ற நாவல் சிறப்புக்குரியதாகக் கருதப்படுகிறது. .

ஆரம்பகால வாழ்க்கை
-----------------

விசயன், இந்தியாவின் கேரளா மாநிலம் கோழிக்கோடு விளயஞ்சாதனூர் என்னுமிடத்தில், 1930 சூலை 2ஆம் திகதி பிறந்தார். விசயன் பிறந்த 7ம் மாதம் உடல்நலம் பாதிக்கப்பட்டு தனது குழந்தை பருவத்தை அறையிலேயே கழிக்க நேர்ந்தது. இவரது தந்தை ஓ. வேலுக்குட்டி, இந்திய மதராஸ் மாகாண மலபார் காவல் துறையில் சிறப்பு அதிகாரியாக பணியாற்றினார். இவரது இளைய சகோதரி ஓ. வி உஷா மலையாள கவிஞர் ஆவார். விசயன் மழலைகல்வியை பெரும்பாலும் வீட்டிலேயே பயின்றார். 12வது அகவையில், மலபார் கோட்டக்கல் ராஜாஸ் உயர்நிலை பள்ளியில் நேரிடையாக 6ஆம் வகுப்பில் இனைந்து பயின்றார். பள்ளிக்குச் செல்லா காலங்களில் முறைசாரா கல்விகற்க அவரது தந்தை ஏற்பாடு செய்திருந்தார். அடுத்து வந்த காலங்களில், வேலுக்குட்டி பணிமாற்றத்தால் பாலக்காடு கொடுவாயூர் பகுதிக்கு புலம்பெயர்ந்து அங்குள்ள பள்ளியில் சேர்ந்தார். விசயன், பாலக்காடு விக்டோரியா கல்லூரியில் (*Victoria College*) இளங்கலைபட்டமும், சென்னை மாநிலக் கல்லூரியில் ( *Presidency College, Madras*) ஆங்கில இலக்கியத்தில் முதுகலை பட்டமும் பெற்றார்.

இலக்கிய வாழ்க்கை
----------------

1969ல் வெளியான, "கசாக்கின் இதிகாசம்" (The Legends of Khasak), என்ற நாவல் ஓ.வி. விசயனின் முதல் நாவலாகும் அது மலையாள மொழியில் ஒரு இலக்கிய பெரும்புரட்சியை ஏற்படுத்திய இந்நாவல், 12 ஆண்டுகள் எழுதப்பெற்றது. (*"கசாக்கின் இதிகாசம்",முந்தைய கசாக், பிந்தைய கசாக் என இரு பிரிவுகளைகொண்டது*)

சான்றாதாரங்கள்
--------------

1. ↑  Key Indian writer OV Vijayan dies BBC News, Hyderabad Last Updated: Wednesday, 30 March, 2005, 14:30 GMT 15:30 UK
2. ↑  என்சைக்ளோபீடியா பிரிட்டானிக்கா ஆசிரியர்கள் எழுதியது கடைசி புதுபிப்பு 7-10-2014
3. ↑  ஓ.வி.வி.முதல் இலக்கிய முயற்சி
4. ↑  "இணைய பெட்டகம் டிசி நூல்கள்". 2016-01-12 அன்று மூலம் பரணிடப்பட்டது. 2015-10-12 அன்று பார்க்கப்பட்டது.
5. ↑  தி இந்து- J. Ajith Kumar- நவம்பர் 24 2002 ஞாயிறு
6. ↑  "ஆன்லைன் டிசி புத்தகங்கள்". 2013-05-17 அன்று மூலம் பரணிடப்பட்டது. 2015-10-12 அன்று பார்க்கப்பட்டது. Unknown parameter `|=` ignored (உதவி)
7. ↑  who-is-who-kerala-o.v. vijayan
**ஐஸ்வர்யா இலட்சுமி** (*Aishwarya Lekshmi*)(பிறப்பு: செப்டம்பர் 6, 1991) ஓர் இந்திய நடிகையும், வடிவழகியுமாவார். இவர் மலையாளப் படங்களில் முக்கியமாக பணியாற்றுகிறார். ஒரு சில தமிழ் படங்களிலும் நடித்து வருகிறார். 2014 ஆம் ஆண்டில் ஒரு வடிவழகியாக தனது வாழ்க்கையைத் தொடங்கிய இவர், 2017 ஆம் ஆண்டில் *நண்டுகளூடெ நாட்டில் ஓரிடவேளா* படத்தின் மூலம் தனது நடிப்பில் அறிமுகமானார்.

இவர் *மாயநதி* (2017), *வரதன்* (2018), *விஜய் சூப்பரும் பௌர்ணமியும்* (2019), *அர்ஜென்டினா பேன்ஸ் காட்டூர்கடவு* (2019) போன்ற படங்களில் தோன்றினார். ஆக்சன் (2019) என்ற படத்தின் மூலம் தமிழில் அறிமுகமானார். பின்னர் ஜகமே தந்திரம் (2021) படத்தில் நடித்தார். இவர் சிறந்த தென்னிந்திய அறிமுக நடிகைக்கான பிலிம்பேர் விருது உட்பட பல விருதுகளை பெற்றுள்ளார்.

ஆரம்ப கால வாழ்க்கை
------------------

ஐஸ்வர்யா, 1991 செப்டம்பர் 6ஆம் தேதி இந்தியாவின் கேரளாவில் பிறந்தார்.  திருவனந்தபுரத்தின் ஹோலி ஏஞ்சல்ஸ் பள்ளியில் பயின்றார். எர்ணாகுளத்தில் உள்ள ஸ்ரீ நாராயணா மருத்துவ நிறுவனத்தில் தனது மருத்துவர் பட்டத்தை 2016இல் முடித்தார். பின்னர், தனது பயிற்சியினையும் இக்கல்லூரியிலேயே முடித்தார். இவர் திருவனந்தபுரம், கொச்சி ஆகிய இடங்களில் வசிக்கிறார்.

தான் "ஒருபோதும் நடிப்பைத் திட்டமிடவில்லை" என்று இவர் கூறுகிறார். ஆனால் தனது படிப்பை முடித்ததும், நிவின் பாலி நடித்த "நண்டுகளூடெ நாட்டில் ஓரிடவேளா" என்ற குடும்ப நாடகப் படத்திற்காக ஒரு முக்கிய பாத்திரத்தில் நடிக்க இயக்குநர் அல்தாஃப் சலீம் அழைப்பு விடுத்தபோது அதை முயற்சிக்க முடிவு செய்தார். பின்னர் ஆஷிக் அபு எழுதிய காதல் படமான *மாயநதியில்* ஒரு முன்னனி பெண் கதாபாத்திரத்தில் நடித்தார். இந்த படம் ஒரு பெரிய வெற்றியாக மாறியது. மேலும், ஒரு ஆர்வமுள்ள நடிகையாக இவரது பாத்திரம் பாராட்டுக்களைப் பெற்றது. 2018 ஆம் ஆண்டில், இவர் பகத் பாசிலுடன் *வரதன்* படத்தில் தோன்றினார். 2019ஆம் ஆண்டில் ஐஸ்வர்யா *விஜய் சூப்பரும் பௌர்ணமியும்*, *அர்ஜென்டினா பேன்ஸ் காட்டூர்கடவு*, *பிரதர்ஸ் டே* ஆகிய மூன்று மலையாள படங்களில் தோன்றினார். விஷால் இணையாக ஆக்சன் (2019) என்ற படத்தின் மூலம் தமிழில் அறிமுகமானார். பின்னர் இவர் தனுஷுடன் இணைந்து தமிழ் கேங்க்ஸ்டர் படமான ஜகமே தந்திரம் (2021) என்ற படத்தில் தோன்றினார். அதில் இவர் அட்டில்லா என்ற வேடத்தில் நடித்தார். இது நெற்ஃபிளிக்சில் நேரடியாக வெளியிடப்பட்டது.

மேற்கோள்கள்
-----------

1. ↑  *Aishwarya Lekshmi – Most Googled* (Malayalam). YouTube. 10 November 2018.CS1 maint: Unrecognized language (link)
2. ↑  "Aishwarya Lekshmi to play Nivin's heroine". *தி டைம்ஸ் ஆஃப் இந்தியா*. .
3. ↑  "Winners: 65th Jio Filmfare Awards (South) 2018 – Times of India ►". *The Times of India*.
4. ↑  "Happy Birthday Aishwarya Lekshmi". *The Times of India* (ஆங்கிலம்). 2020-09-06. 2021-07-18 அன்று பார்க்கப்பட்டது.
5. ↑  "Actor Aishwarya Lekshmi tests positive for COVID-19, says she 'took it easy'". *The News Minute* (ஆங்கிலம்). 2021-04-09. 2021-07-18 அன்று பார்க்கப்பட்டது.
6. ↑  "'Destiny's child' Aishwarya Lekshmi: Meet the debutant heroine of Nivin Pauly's Njandukalude Naattil Oridavela". *The New Indian Express*. .
7. ↑  "'Mayaanadhi' actress Aishwarya Lekshmi opens up about the film, Tovino". *தி டைம்ஸ் ஆஃப் இந்தியா*. 23 December 2017. .

வெளி இணைப்புகள்
---------------

* ஐ.எம்.டி.பி இணையத்தளத்தில் ஐஸ்வர்யா இலட்சுமி
* முகநூலில் ஐஸ்வர்யா இலட்சுமி
பேராசிரியர் **சோமசுந்தரம் செல்வநாயகம்** (28 மே 1932 – 23 மே 1979) என்பவர் இலங்கைத் தமிழ் புவியியலாளர், கல்வியாளர் மற்றும் யாழ்ப்பாணப் பல்கலைக்கழகத்தில் புவியியல் துறையின் தலைவர் ஆவார்.

ஆரம்ப கால வாழ்க்கை
------------------

செல்வநாயகம் 1932. மே. 28 அன்று பிறந்தார்.  யாழ்ப்பாணம் இந்துக் கல்லூரியிலும் கொழும்பு சாகிரா கல்லூரியிலும் கல்வி பயின்றார்.   இவர் 1953 இல் பேராதனை இலங்கைப் பல்கலைக்கழகத்தில் சேர்ந்தார், 1957 இல் புவியியலில் இளங்கலை ஹானர்ஸ் பட்டம் பெற்றார்.

தொழில்
------

படிப்பை முடித்த செல்வநாயகம் அரச கரும மொழிகள் திணைக்களத்தில் (ஆட்சி மொழிகள் துறை) சிறிது காலம் பணியாற்றினார்.  பின்னர் அவர் 1951 இல் பேராதனை இலங்கைப் பல்கலைக்கழகத்தில் உதவி விரிவுரையாளராகச் சேர்ந்தார்.  இவர் 1961 அக்டோபரில் இலண்டன் பொருளியல் பள்ளியில் (எல்.எஸ்.இ) முதுகலை படிப்பிற்காக சேர்ந்து எம்ஏ பட்டம் பெற்றார்.   இவர் தனது ஆராய்ச்சியைத் தொடர 1970 இல் எல்.எஸ்.இக்குத் திரும்பினார், 1971 ஆகத்தில் முனைவர் பட்டம் பெற்றார்.  

செல்வநாயகம் அகமது பெல்லோ பல்கலைக்கழகத்தின் புவியியல் துறையில் மூத்த விரிவுரையாளராக 1974 இல் சேர்ந்தார்.  இவர் இலங்கைப் பல்கலைக்கழகத்தில் (யாழ்ப்பாண வளாகம்) புவியியல் துறையின் தலைவராக நியமிக்கப்பட்ட பின்னர் 1977 ஆகத்தில் அகமது பெல்லோவை விட்டு வெளியேறினார். 

செல்வநாயகம் ராயல் ஜியோகிராஃபிக்கல் சொசைட்டியின் உறுப்பினராக இருந்தார்.  அவர் மே 1979 23 அன்று இறந்தார்

குறிப்புகள்
-----------

1. 1 2 3 4 5 6 7 8 9   *The Glowing Tributes Paid to Late Prof. S. Selvanayagam*. .
2. 1 2 3 4 5  Subramaniam, V. (22 May 2005). "A beacon to family, friends". *The Sunday Times (Sri Lanka)*. .
**மரிஜா ஜிம்புடாஸ்** (லிதுவேனியர்:*Marija Gimbutienė*; ஜனவரி 23, 1921 - பிப்ரவரி 2, 1994) ஒரு "லிதுவேனிய-அமெரிக்க தொல்பொருள் அறிவியலாளர்" மற்றும் மானிடவியலாளர் ஆவார். முந்தைய இந்தோ-ஐரோப்பியத் தாயகத்தின் பாண்டிக் ஸ்டெப்பி புல்வெளிப் பிரதேசங்களில், இவரது புதிய கற்கால, வெண்கலக்கால, பழைய ஐரோப்பியக் கலாச்சாரங்கள் மற்றும் குர்கன் கருதுகோள் பற்றிய ஆய்வுகள் ஆகியவற்றால் அறியப்பட்டார்.

சுயசரிதை
--------

மத்திய லிதுவேனியா குடியரசின் தலைநகரான வில்னியஸ் எனுமிடத்தில் மரிஜா பிருட்டே அல்சிகாயிட் பிறந்தார். தந்தை வெரோனிகா ஜனுலாயிடைடே-அல்சீக்கேன், தாயார் டானியெலியூஸ் அல்சீகா ஆகியோர் ஆவர். அவரது பெற்றோர்கள் லித்துவேனிய அறிவாளர்கள் அவையின் உறுப்பினர்கள் ஆவார்கள்.

அவரது தாயார் 1908 ஆம் ஆண்டிலேயே பெர்லினின் பல்கலைக்கழகத்தில் கண் மருத்துவத்தில் முனைவர் பட்டம் பெற்றவரும், லித்துவேனியாவின் முதல் பெண் மருத்துவரும் ஆவார் அதே நேரத்தில் அவரது தந்தை 1910 ஆம் ஆண்டில் தார்ட்டு பல்கலைக்கழகத்தில் மருத்துவ பட்டம் பெற்றார். 1917 ரஷ்யப் புரட்சிக்குப் பிறகு, மரிஜாவின் பெற்றோர் தலைநகரில் முதல் லிதுவேனியன் மருத்துவமனையை நிறுவினர். இந்த காலகட்டத்தில், அவரின் தந்தையும் *வில்னியஸ் சோடிஸ்* என்ற செய்தித்தாளையும் கலாச்சார இதழான *வில்னியஸ் ஸ்வீசா* என்ற இதழையும் வெளியிட்டு வந்தார். போலிஸ் லிதுவேனியப் போரின் போது லிதுவேனிய சுதந்திரத்தின் வெளிப்படையானஆதரவாளராகவும் இருந்தார்.

மரிஜாவின் பெற்றோர்கள் பாரம்பரிய லிதுவேனிய நாட்டுப்புற கலைஞர்களாக இருந்தனர், அடிக்கடி இசைக்கலைஞர்கள், எழுத்தாளர்கள் மற்றும் ஆசிரியர்களைத் தங்கள் வீட்டிற்கு அழைக்கப்பட்டனர், இதில் வைடுனாஸ் , ஜுஜாஸ் டூமாஸ்-வைசகண்டாஸ் , மற்றும் ஜோனஸ் பசனாவாசியஸ் ஆகியோர் அடங்குவர். இவ்வாறு வலுவான கலாச்சாரப் பின்னணியுடன் வளர்ந்ததாக மரிஜா குறிப்பிடுகிறார. 

>  எழுத்தாளர்கள் மற்றும் கலைஞர்களான வைடுனாஸ், டுமாஸ்-வைசகண்டாஸ், பசனாவாசியஸ் ஆகியோருடன் பழகுவதற்கு எனக்கு வாய்ப்பு கிடைத்தது. நான் நான்கு அல்லது ஐந்து வயது இருக்கும்போது, நான் பசானவச்சியஸின் நாற்காலியில் எளிதாக உட்கார்ந்து கொள்வோன். அச்சமயத்தில் என்னை நான் நன்றாக உணருவேன். பின்னர், என்னுடைய முழு வாழ்வு முழுவதும், பசனாவசியசின் சேகரிக்கப்பட்ட நாட்டுப்புறக் கலை எனக்கு மிகவும் அசாதாரணமாக இருந்தது. 
> 
> 

 1931 ஆம் ஆண்டில், லிபியாவின் தற்காலிக தலைநகரமான கவுனஸில் தனது பெற்றோருடன் மரிஜா குடியேறினார், அங்கு அவர் படிப்பை தொடர்ந்தார். அவரது பெற்றோர்கள் பிரிந்த பிறகு, அவரது தாய் மற்றும் சகோதரர் வைட்டோவாஸுடன் கவுனாஸ் என்ற இடத்தில் வாழ்ந்தார். ஐந்து ஆண்டுகளுக்கு பின்னர், அவரது தந்தை திடீரென்று இறந்தார். தனது தந்தையின் மரணத்தில், தான் ஒரு அறிஞராகப் படித்து உயர்வதாக உறுதியளித்தார்: "நான் என்னவாக இருக்க வேண்டும் திடீரென்று நான் நினைத்தேன், என் வாழ்க்கையில் நான் என்னவாகவேண்டும் என நினைத்தேனோ, அதைச் செய்தேன். பனிச்சறுக்கு, மிதிவண்டி சவாரி, நீச்சல் ஆகியவற்றிற்கான விளையாட்டுகளில் நான் மிகவும் பொறுப்பற்றவளாக இருந்தேன். பின் நான் முற்றிலும் மாறினேன், படிக்கத் தொடங்கினேன்."  என்று அவர் இதனைக் குறிப்பிடுகிறார்.

1941 இல், அவர் கட்டிடக் கலைஞரான ஜூர்கிஸ் ஜிம்புடாஸ் என்பவரை மணந்தார். இரண்டாம் உலகப் போரின்போது , 1940-41 மற்றும் 1941-43 ஆகிய ஆண்டுகளில் சோவியத் மற்றும் ஜெர்மனிய ஆக்கிரமிப்புகளின் கீழ் மரிஜா ஜிம்புடாஸ் வாழ்ந்தார்.

மேற்கோள்கள்
-----------

1. 1 2  Ware & Braukman 2004
2. 1 2 3 4  Marler 1998.
3. ↑  Marler 1997
4. ↑  Ware & Braukman 2004.
**மரின்டுவுக்** (Marinduque) என்பது பிலிப்பீன்சின் லூசோனின், மிமரோபா பிராந்தியத்தில் அமைந்துள்ள ஐந்து மாகாணங்களில் ஒன்றாகும். இதன் தலைநகரம் பொவாக் ஆகும். இது 1920 ஆம் ஆண்டில் ஸ்தாபிக்கப்பட்டது. இம்மாகாணத்தில் 218 கிராமங்களும், 6 மாநகராட்சிகளும் உள்ளன. இதன் தற்போதைய மாகாண சபை ஆளுநர் *ரொமுலா பக்கோரா* (Romulo Baccoro ) ஆவார். இதன் மொத்த நிலப்பரப்பளவு 952.58 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக மரின்டுவுக் மாகாணத்தின் சனத்தொகை 234,521 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 76ஆம் மாகாணமாகவும் சனத்தொகையின் அடிப்படையில் 69ஆம் மாகாணமாகவும் காணப்படுகின்றது. அத்துடன் இம்மாகாணத்தில் தகலாகு ஆங்கிலம் ஆகிய இரு பிரதான மொழிகள் பேசப்படுகின்றன. இம்மாகாணத்தின் சனத்தொகை அடர்த்தி ஒரு சதுர கிலோ மீற்றருக்கு 250 மக்கள் என்பதாகும். மேலும் சனத்தொகை அடர்த்தியின் அடிப்படையில் இது 81 பிலிப்பீனிய மாகாணங்களில் 37ஆம் மாகாணம் ஆகும்.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. 12 செப்டம்பர் 2016 அன்று மூலம் பரணிடப்பட்டது. 30 December 2013 அன்று பார்க்கப்பட்டது.
2. ↑  PromdiNEWS: Bulacan celebrates 435th founding year
3. ↑  "Population of the provine". Archived from the original on 2011-07-09. 2017-01-08 அன்று பார்க்கப்பட்டது.CS1 maint: unfit url (link)
2011 ஆம் ஆண்டு செனீவா புத்தகக் கண்காட்சியில் இம்மானுவேல் தோங்கலா
**இம்மானுவேல் பவுண்ட்சாகி தோங்கலா** *(Emmanuel Boundzéki Dongala)* என்பவர் கொங்கோ குடியரசைச் சேர்ந்த ஒரு வேதியியலாளர் மற்றும் நாவல் ஆசிரியர் ஆவார். 1941 ஆம் ஆண்டு இவர் பிறந்தார். 2014 ஆம் ஆண்டு வரை சிமன்சு ராக்கிலுள்ள பார்டு கல்லூரியில், இயற்கை அறிவியல் துறையில் ரிச்சர்ட் பி. பிசர் இருக்கை தலைவராக இருந்தார். 

1997 ஆம் ஆண்டு பிராசாவில்லேவிலுள்ள மேரியன் நிகவுவபி பல்கலைக்கழகத்தின் கல்வித் தலைவராக இருந்தபோது கொங்கோ குடியரசில் போர் வெடித்தது. பார்து கல்லூரியின் தலைவர் லியோன் போட்சுடின் அகதிகளாக வந்த பல பேராசிரியர்களுக்கு உதவி செய்தார். தோங்கலாவிற்கு அமெரிக்கன் கல்லூரியில் வேதியியல் கற்பிக்கும் வேலையை வழங்கினார். 
முப்பரிமாண வேதியியல், சமச்சீரற்ற வேதித் தொகுப்பு வினைகள், சுற்றுச்சுழல் நச்சுயியல் போன்ற பாடங்களில் ஒரு வேதியியலாளராக தோங்கலா நிபுணத்துவம் கொண்டவராக இருந்தார். 

யான்னி மேடு டாக் (Johnny Mad Dog), லிட்டில் பாய்சு கம் பிரம் தி சிடார்சு (Little Boys Come from the Stars) போன்ற விருது பெற்ற நாவல்களை இவர் எழுதியுள்ளார். நவீன ஆப்பிரிக்க கவிதைகளுக்கான பென்குயின் புத்தகத்தில் இவரது படைப்புகள் இடம்பெற்றுள்ளன. கலைத்துறையில் சிறந்த பங்களிப்புகளுக்காக வழங்கப்படும் கக்கென்யெய்ம் உறுப்பினர் விருதை இவர் பெற்றார். யான்னி மேடு டாக் என்ற இவரது நாவலை அடிப்படையாகக் கொண்டு யீன்-சிடீபன் சவைர் 2008 ஆம் ஆண்டு பிரெஞ்சு-லைபீரிய திரைப்படம் ஒன்றை இயக்கினார். கிறிசுடோபர் மைனி, டெய்சி விக்டோரியா வேண்டி, தேக்பெக் டிவெக், பேரி செர்னோ, முகமது செசாய், யோசப் துவோ ஆகியோர் இத்திரைப்படத்தில் நடித்திருந்தனர். 

பிரான்சு நாட்டில் இலக்கியத்திற்காக வழங்கப்படும் செசாம் பிரிக்சு இலக்கிய விருது 2004 ஆம் ஆண்டு இவருக்கு வழங்கப்பட்டது. 2017 ஆம் ஆண்டு பித்தோவானுக்காக தன்னை அர்ப்பணித்துக் கொண்ட வயலின் வித்தகர் ரோடோல்ப் கிருட்சரின் உண்மைக்கதையை அடிப்படையாகக் கொண்ட நூல் ஒன்றை வெளியிட்டார்.

மேற்கோள்கள்
-----------

1. ↑
2. ↑  "Cezam Prix Littéraire Inter CE". 2011-07-11 அன்று பார்க்கப்பட்டது.

புற இணைப்புகள்
--------------

* Simon's Rock College: Emmanuel Dongala
* Simon's Rock online newsletter, June 2005
[*தொடர்பிழந்த இணைப்பு*]
* Dr. Emmanuel Dongala discusses and reads from his new novel, Johnny Mad Dog. (MP3) Simon's Rock Faculty Forum, originally aired on WBCR-LP, Great Barrington, MA (archive.org)
* 2001 Interview with Terry Gross on National Public Radio's Fresh Air program
* New York State Writers Institute - Emmanuel Dongala
* Washington Post review of *Johnny Mad Dog*
* Arts Abroad; Reflections on African War, From a Haven in the U.S. New York Times, May 7, 1998#
* *Paradoxes de l'identité: de la déconstruction à la construction identitaire dans "Les petits garçons naissent aussi des étoiles" d'Emmanuel Boundzeki*, par Moussa Coulibaly, LittéRéalité, 20, 2, 2008, York University, எஆசு:10.25071/0843-4182.29358 p 45-57